konkubinat
Konkubinat betyder samliv uden ægteskab. Det kan betegne både midlertidige og permanente forhold. Det sidstnævnte er bl.a. tilfældet, hvis lovgivningen forbyder ægteskab mellem folk af forskellig stand eller etnicitet. Den katolske kirke anerkendte frem til begyndelsen af 1500-t.et sådant samliv, hvis det var monogamt og livsvarigt.
Ordet bruges også om en katolsk præsts ulovlige samliv med en kvinde. I middelalderen var konkubinatet mange steder en udbredt institution, og man bestræbte sig på at sikre kvinden og børnene samme rettigheder som i et ægteskab.